Okei , þessir fimm fyrrum starfsmenn WOW hafa þá lækkað verðmat á eign sinni á þessu lógói og reyndri viðskiptaáætlun ( sem hefur áður endað í þroti ) úr 1700 m.kr. í 730 m.kr . Ég myndi ráðleggja þeim að ganga lengra og fallast á 7 kr. eða þar um bil . Kapítalisminn er skrítinn skepna sem ruglar marga í rýminu , fólk sem ætti að vera í almennilegri vinnu fær þær grillur að það geti haft það miklu betur með því að draga kanínur upp úr hatti , jafnvel dauðar kanínur upp úr götóttum hatti . Auðvitað er það skiljanlegt að fólk ruglist , kapítalisminn verðlaunar ekki fólk sem stundar almennilega vinnu heldur helst þau sem ekkert gagn gera heldur mikið ógagn , fólk sem lækkar laun fólksins sem vinnur almennilega vinnu og stingur mismuninum í vasann . En samt , er þessi Play-saga ekki orðin aðeins og vandræðaleg ? Nokkrir ungherrar með draum um ríkidæmi , ónýta viðskiptaáætlun , vont vörumerki , ekkert hlutafé og ekkert lánsfé … þetta er í raun saga um að þú þarft ekki aurinn til að verða að apa ; það dugar að þrá hann heitt .